જુલાઈ 29 સુધીમાં ગુજરાતમાં આખી ઋતુનો 79 ટકા વરસાદ પડી ચૂક્યો છે. ઉત્તર ગુજરાત અને સૌરાષ્ટ્ર અને કચ્છમાં ગયા અઠવાડિયે ભારે વરસાદ પડ્યો હતો. છેલ્લા બે દિવસથી વરસાદ ન પડતા ગુજરાતીઓએ રાહતનો શ્વાસ લીધો હતો. છેલ્લા એક અઠવાડિયાથી અમદાવાદમાં પણ સતત વરસાદ પડી રહ્યો હતો. પરંતુ રવિવારે સૂર્યદેવે દર્શન આપતા શહેરીજનોના જીવમાં જીવ આવ્યો હતો. રવિવારે અમદાવાદમાં મહત્તમ તાપમાન 31 ડીગ્રી અને લઘુત્તમ 25.4 ડીગ્રી હતુ. IMDની આગાહી મુજબ સોમવારે શહેરમાં વાદળછાયુ વાતાવરણ અને ઝાપટા પડવાની શક્યતા છે. IMDએ સૌરાષ્ટ્ર કચ્છ અને ગુજરાતના છૂટા છવાયા વિસ્તારોમાં માપસરનો વરસાદ પડે તેવી આગાહી પણ કરી છે.